Utax pusi iskinani, pusi pirqani, mä punkuni, mä t'uxuni patxarux jichhut lurt'at tichuniwa. Utax jaqinakan utjawipawa. Utapuniw maynin llakitätaps kusisitätaps yati. Mä utanx chacha warmi, wawanaka ukjamar qamasipxi. Yaqhipanakax phamillpachas qamapxarakiwa: achachil awicha, awki tayka, yuq phuchha, allchhinaka. Ukampirus mä utanx ukjapuniw kunayman yänaka, uywanaka. Jaqix utanipuniñapawa, ukaruw aymaranakax jaqi sapxi. Jan utanix janiw jaqikiti. Ukhamarak utax tapa satarakiwa.